b"\n_START_ARTICLE_\nRamadan Sobhi\n_START_SECTION_\nTraject\xc3\xb2ria\n_START_PARAGRAPH_\nSobhi va formar-se a les categories inferiors de l'Al Ahly. Va fer el seu debut professional el febrer de 2014. Es va establir en el primer equip i va ajudar el club a guanyar la Premier League eg\xc3\xadpcia en les temporades 2013-14 i 2015-16. Les seves actuacions van cridar l'atenci\xc3\xb3 de clubs europeus i el juliol de 2016 va fitxar per l'Stoke City de la Premier League anglesa. El juny de 2018 va fitxar pel Huddersfield Town FC de la mateixa competici\xc3\xb3._NEWLINE_Sobhi ha estat internacional amb la selecci\xc3\xb3 d'Egipte en les categories inferiors. Va fer el seu debut amb l'absoluta el 14 de juny de 2015 contra la selecci\xc3\xb3 de Tanz\xc3\xa0nia, en un partit de la fase classificat\xc3\xb2ria de la Copa d'\xc3\x80frica de Nacions de 2017, a l'edat de 17 anys, 11 mesos i 18 dies, el segon m\xc3\xa9s jove en aconseguir-ho despr\xc3\xa9s d'Ahmed Hossam. El seu primer gol com a internacional el va marcar el 29 de mar\xc3\xa7 de 2015 contra la selecci\xc3\xb3 de Nig\xc3\xa8ria. El 2017 va disputar la Copa d'\xc3\x80frica de Nacions, arribant a la final i perdent-la contra la selecci\xc3\xb3 de Camerun. El 2018 va disputar la Copa del M\xc3\xb3n de R\xc3\xbassia."